[{"text_idx": "#000000", "text": "Keilas avati ajutine vesinikutankla autodele, aga plaanid on palju suuremad"}, {"text_idx": "#000001", "text": "Pildil on esimese po\u0303lvkonna vesinikuauto Toyota Mirai, aga juba saab tellida ka uut Miraid."}, {"text_idx": "#000002", "text": "Keila linn uurib koosto\u0308o\u0308s Hollandi suursaatkonnaga aktiivselt vesiniku rakendusvo\u0303imalusi kohalikus omavalitsuses, et tulevikus va\u0308hendada linna o\u0308koloogilist jalaja\u0308lge ning luua muudest vo\u0303rkudest so\u0303ltumatuid energiasu\u0308steeme."}, {"text_idx": "#000003", "text": "Esialgse kontseptsiooni kohaselt vo\u0303iks juba viie aasta pa\u0308rast linna ja la\u0308hipiirkonna u\u0308histransport u\u0308le minna vesinikutehnoloogia kasutamisele ning valmida ka esimene vesiniku tootmisu\u0308ksus."}, {"text_idx": "#000004", "text": "Hiljuti esitleti Keila linnavalitsuse juures koroonapiirangute tingimustes ka juba toimivaid vesinikulahendusi \u2013 tankurit ning so\u0303iduautosid, mis ja\u0308a\u0308vad Keilasse aprilli lo\u0303puni."}, {"text_idx": "#000005", "text": "Keila linnapea Enno Felsi so\u0303nul on Keila huvitatud vesinikutehnoloogia arendamisest ja rakendamisest nii transpordi-, energeetika- kui ka to\u0308o\u0308stussektoris. Keilas vesinikutehnoloogia arendus- ja kasutusvo\u0303imaluste kaardistamisega tegeleva endise abilinnapea Timo Suslov hinnangul on ko\u0303ige ka\u0308egakatsutavam vesiniku kasutusvo\u0303imalus transpordisektoris. Keila asub Suslovi so\u0303nul olulisel transpordimarsruudil, ja\u0308a\u0308des Tallinna ja Paldiski kaubasadama vahele."}, {"text_idx": "#000006", "text": "\u201cJust maanteetransport on transpordisektori ko\u0303ige olulisem heiteallikas ja kuna ta\u0308na on juba olemas vesinikul so\u0303itvad autod ja bussid, tulekski siit alustada. Oleme pilootprojektina valmis viima kohaliku u\u0308histranspordi u\u0308le vesiniku tarbimisele, et projekti ka\u0308igus koguda teadmisi ja kogemusi, mis hiljem vo\u0303iksid kasu tuua teistele Eesti suurematele linnadele,\u201d ma\u0308rkis Suslov."}, {"text_idx": "#000007", "text": "Suslovi so\u0303nul to\u0308o\u0308tatakse mitmel pool maailmas va\u0308lja ka kohalikke, no\u0308 va\u0308ikeseid iseseisvaid vesinikuenergia salvestamise ja tootmise lahendusi."}, {"text_idx": "#000009", "text": "\u201cSellised lahendused vo\u0303iksid anda lisava\u0308a\u0308rtust na\u0308iteks energiadefitsiidi korral. Meil on siinsamas Eestis tuua na\u0308ited, kuidas torm vo\u0303ib po\u0303hjustada mitmepa\u0308evase elektrikatkestuse, mis omakorda toob kaasa eluta\u0308htsate teenuste katkemise. Meil tuleb neist olukordadest o\u0303ppida ja tulevikuplaane tehes mo\u0303elda lahendustele, mis meid ootamatutes olukordades rivist va\u0308lja ei lo\u0308o\u0308ks. Keilas vo\u0303iks ehitiste energiajulgeoleku parandamiseks luua kohalikku reoveepuhastisse pa\u0308ikeseenergial po\u0303hineva vesiniku tootmisu\u0308ksuse aastaks 2026 ja sarnase lahenduse ka kohaliku hooldushaigla jaoks aastaks 2028,\u201d ra\u0308a\u0308kis Timo Suslov."}, {"text_idx": "#000011", "text": "Kaugemas tulevikus tasub Suslovi hinnangul kaaluda vesiniku eeliste kasutamist ka raudteetranspordis ja energeetikas."}, {"text_idx": "#000012", "text": "\u201cKeilat la\u0308bivad juba ta\u0308na paljud reisi- ja kaubarongid ning ca 7-8 aasta pa\u0308rast vo\u0303iks valmida ka Rohuku\u0308la sadamasse viiv raudteeliin. See kasvatab Keila linna la\u0308biva raudteetranspordi osakaalu ja loob vo\u0303imaluse luua siia rohelise vesiniku tankla Keilat la\u0308bivatele rongidele,\u201d ma\u0308rkis Suslov. Ta lisas, et kindlasti tuleks vesiniku kasutamise vo\u0303imalusi uurida ka toasooja tootmiseks. \u201cSelleks, et vesiniku kasutamine nendes valdkondades vo\u0303imalikuks saaks, on vaja teha veel palju to\u0308o\u0308d ja uuringuid.\u201d"}, {"text_idx": "#000013", "text": "Vesinikuauto on jo\u0303uallika mo\u0303ttes elektriauto, aga elektrit toodab autos olev ku\u0308tuseelement vesinikust. Summutist va\u0308ljub ainult veeaur."}, {"text_idx": "#000014", "text": "Va\u0308lja toodud vo\u0303imalused no\u0303uavad ka kohalike rohelise vesiniku tootmisu\u0308ksuste rajamist. Rohelise vesiniku tootmiseks on la\u0308himad taastuvenergia tootmisvo\u0303imsused Paldiski la\u0308hedal asuvad tuulepargid ning uurida tasub ka vesiniku tootmiseks sobiva vo\u0303imsusega pa\u0308ikeseparkide loomise vo\u0303imalusi Keilas."}, {"text_idx": "#000015", "text": "Roheline vesinik ta\u0308hendab seda, et vesinikku toodetakse ta\u0308ielikult taastuvenergia toel. Vesiniku toodetakse vee elektrolu\u0308u\u0308si teel ning selleks kasutatakse elektrit. Rohelise vesiniku puhul toodetakse see elekter na\u0308iteks tuule vo\u0303i pa\u0308ikeseenergia toel, mis ta\u0308hendab, et kogu tootmisprotsessi kasvuhoonegaaside heide on nullila\u0308hedane."}, {"text_idx": "#000016", "text": "Harjumaa tootmisalad koonduvad investorite leidmiseks"}]